
GHID DE UTILIZARE WINDOWS 95 


Microsoft Windows 95 este un sistem de operare grafic care ușurează operarea cu 
calculatorul prin intermediul meniurilor şi pictogramelor. Înainte de a beneficia de 
avantajele lucrului cu acest sistem, trebuie să învăţaţi mai multe despre elementele de bază 
ale Windows 95. 


1.1. Prima impresie despre Windows 95 


Primul lucru pe care trebuie să îl cunoaşteţi despre sistemul de operare Windows 95, 
este că acesta porneşte automat la pornirea calculatorului, fiind una din opțiunile implicite la 
instalarea lui pe calculator. În cele mai multe cazuri, la pornire calculatorul efectuează testele 
implicite (stabilirea memoriei disponibile, sistemele periferice existente, etc.) şi încarcă 
fişierele de sistem predefinite. 

După afişarea ecranului de început, ecranul afişat va fi similar celui prezentat în figura 


[DL Pictogramă Spaţiul de lucru 


Butonul de Start — Bara cu programe Windows 

1 (observați în figură cum aplicațiile lansate în execuţie sunt prezente pe bara de programe a 
sistemului Windows). 
Fig. 1. — Ecranul sistemului de operare Windows 95 


Aşa cum se poate observa din figura precedentă, putem distinge mai multe elemente 
speciale, cum ar fi: 
= Spaţiul de lucru (desktop) — fundalul pe care sunt plasate toate pictogramele şi 
ferestrele aplicaţiilor. 


= Bara de programe (taskbar) — arată care sunt ferestrele şi programele care au fost 
deschise. Puteţi comuta între ferestrele deschise şi aplicaţiile deschise în Windows 
făcând clic pe numele lor afişat în bara de programe. 


= Butonul Start — deschide un sistem de meniuri prin intermediul căruia puteți lansa 
în execuţie programele. Pentru acesta, faceți clic pe butonul Start, apoi selectați 
opțiunea dorită în fiecare din meniurile afişate pe ecran. 


= Pictogramele (icons) — mici simboluri grafice asignate fişierelor care se afişează pe 
ecran; puteți activa o pictogramă făcând un dublu clic deasupra ei. 


1.2. Utilizarea mouse-ului 


Pentru ca lucrul în mediul Windows să fie eficient, aveţi nevoie de un mouse (orice). 
În continuare sunt prezentate acţiunile pe care le puteți realiza utilizând mouse-ul: 

=  Indicarea (point) — înseamnă să mutaţi cursorul mouse-ului deasupra elementului 
specificat. Vârful cursorului trebuie să atingă elementul. 

= Clic — înseamnă să mutaţi cursorul deasupra elementului specificat, să apăsaţi şi 
apoi să eliberaţi butonul mouse-ului. Dacă nu se specifică altceva, folosiţi butonul 
stâng al mouse-ului. De regulă, când faceți clic selectați un element. 

= Dublu clic — înseamnă să mutaţi cursorul deasupra elementului specificat, apăsați 
şi eliberați rapid butonul din stânga al mouse-ului de două ori consecutiv. Dublul 
clic pe un element activează elementul respectiv. 

= Tragere (drag) — înseamnă să mutaţi cursorul pe un element, apăsaţi şi rețineţi 
butonul mouse-ului şi mutaţi mouse-ul fără a elibera butonul. Dacă nu se specifică 
altceva, folosiţi butonul din stânga. 


1.3. Controlul unei ferestre cu mouse-ul 


Ferestrele constituie inima programului Windows 95. Sistemul 95 foloseşte aceste 
zone rectangulare pentru diverse scopuri, ca de exemplu, execuţia unui program. Puteți 
controla o fereastră prin intermediul următoarelor procedurilor, prezentate şi în figura 2. 

= Meniul de control — efectuând un clic asupra lui se poate accesa meniul de control 

al poziției ferestrei (restaurare, mutare, minimizare şi maximizare, închidere). 


= Bara de titlu — conţine titlul ferestrei deschise. Se poate folosi pentru mutare 
ferestrei, prin “tragerea” acestei bare spre locul dorit. 

= Bara de meniuri - conţine totdeauna patru meniuri principale: File (meniul de 
acces la fişiere), Edit (meniul de editare a fişierelor), View (meniul de setare a 
modalităţilor de afişare), Help (meniul de ajutor). 


Facultatea de Electrotehnica Ing. loan Şerban Popa 


Microsoft Excel '97 - Nivel începători Pag. III 


=" Bara de unelte standard — afişează butoane ce se pot selecta pentru realizarea 
rapidă a diverselor activități. 

= Buton de minimizare — permite minimizarea ferestrei la forma unui pictograme pe 
bara de programe Windows (se poate observa în figura 2 fereastra Microsoft Word 
minimizată). Pentru a realiza reducerea se face clic pe buton. 


= Buton de maximizare - permite extinderea ferestrei la întregul ecran. Pentru a 
realiza maximizarea se face clic pe buton. 


= Buton de închidere — permite închiderea rapidă a ferestrei. Pentru acest lucru se 
efectuează clic pe buton. 


= Chenar fereastră — permite redimensionarea ferestrei funcție de dorință, prin 
“tragerea” acestuia. 


Meniul de Bara de titlu Bară de Bară de unelte Buton Buton Buton 
control meniuri standard minimizare maximizare închidere 

Fig. 2 — Facilitățile de control ale unei ferestre 
=" Barele de derulare — permite parcurgerea conţinutului ferestrei în cazul când 
acesta depăşeşte mărimea ferestrei. Pentru acest lucru se poate face clic pe 
butoanele săgeți plasate la capetele barelor de derulare sau se poate trage una din 
casetele de derulare în direcţia dorită. 
=" Linia de stare — afişează informaţii despre fereastră (numărul obiectelor conținute 
de fereastră / numărul obiectelor selectate şi mărimea în biţi a acestora). 

I.4. Sistemul de asistență software on-line 


Windows 95 posedă un sistem de asistenţă software on-line foarte puternic. Pentru a-l 
accesa, faceţi clic pe butonul Start, apoi pe opţiunea Help. Pe ecran se va afişa caseta de 
dialog prezentată în figura 3. 

Caseta de dialog conţine trei etichete: Contents, Index, şi Find. Opțiunile 
corespunzătoare casetei Contents (Conţinut) sunt afişate în caseta de dialog. Pentru selectarea 
altei etichete se face clic pe numele ei. Astfel fiecare etichetă are următoarea semnificaţie: 


Help Topics: Windows Help 21x] 


Contents | Index | Fina | 


Click a topic, and then click Display. Or click another tab, such as Index. 


? window S 4 the Web, and ` Yo u 


| Tour: Ten minutes to using Windows 
| If you've used Windows before 

$ Introducing Windows 

$ How To... 

$ Tips and Tricks 

+ Troubleshooting 


Print... | Cancel | 


Fig. 3 — Fereastra de ajutor (Help) a sistemului de operare Windows 


Contents -faceți dublu clic pe oricare dintre simbolurile în formă de carte 
prezentate pentru a le deschide. De asemenea, faceți dublu clic pe capitole şi 
documente pentru a le deschide şi vizualiza. 

Index — tastaţi cuvântul pe care îl căutați. Lista orodnată alfabetic va fi derulată 
până în zona unde se regăsesşte cuvântul căutat. O dată găsit se face dublu clic pe 
el pentru a citi informațiile asociate lui. 

Find — la prima folosire a acestei opțiuni sunteți anunţat că trebuie creată o listă. 
Faceţi clic pe Next şi apoi pe Finish pentru a permite acest lucru. Apoi se 
introduce cuvântul căutat în caseta text. Faceţi clic pe un cuvânt din caseta de 
mijloc pentru a reduce zona de căutare. La sfârşit parcurgeți lista elementelor 
prezentate drept rezultate şi faceți dublu clic pe elementul dorit pentru afişarea 
informațiilor necesare. 


1.5. Lansarea în execuţie a unui program 


Există mai multe metode pentru a lansa în execuţie un program, dar cea prezentată în 
continuare este cea mai simplă, celelalte urmând a fi tratate ulterior. Astfel se urmează 
următorii paşi: 


Faceţi clic pe butonul Start. 
Faceţi clic pe opțiunea Programs. 

= Faceți clic pe grupul care conține programul pe care doriți să-l porniţi (în cazul 

nostru Microsoft Office). 

= Faceți clic pe programul pe care doriți să-l lansați în execuţie (respectiv Microsoft 

Word). 

O altă metodă elementară este aceea de a deschide programul dorit efectuând dublu 
clic pe un fişier realizat de acelaşi program. Pentru a găsi fişierul dorit puteți utiliza atât 
fereastra My Computer de pe ecranul sistemului Windows sau deschideţi Windows 
Explorer din meniul Start>Programs. 

Dacă pictograma fişierului respectiv se află pe ecran atunci se face dublu clic pe 
pictograma respectivă. De aceea în cazul utilizării frecvente a unui fişier şi chiar a unui 
program se obişnuieşte crearea unei pictograme denumită Shortcut (potecă, scurtătură). 


L6. Utilizarea meniurilor 


Aproape toate aplicaţiile Windows afişează o bară de meniuri prin intermediul căreia 
se accesează comenzile disponibile. Numele meniurilor sunt afişate într-o linie plasată în 
partea superioară a ferestrei. Pentru a deschide un meniu, faceți clic pe numele său. Meniul se 
derulează în jos, afişând comenzile pe care le conține. Pentru a selecta o comandă din meniu, 
faceți clic deasupra ei. 

De regulă, când selectaţi o comandă, Windows 95 o execută imediat. Totuşi: 

= Dacă numele comenzii este scris cu culoare gri (în loc să fie scris cu negru), 

comanda respectivă nu poate fi apelată în acel moment şi deci nu o puteţi selecta. 

= Dacă numele comenzii este urmat de o săgeată, în modul celor afişate în meniul 

afişat la selectarea butonului Start, selectarea comenzii conduce la fişarea unui alt 
meniu, în care trebuie să faceţi altă selecţie. 

= Dacă numele comenzii este urmat de trei puncte, selectarea ei va conduce la 

afişarea unei casete de dialog. 

O facilitate a sistemului Windows 95 este meniul "scurtătură”, reprezentând calea 
directă spre programul respectiv, însă fără a mai fi nevoie de parcurgea acesteia, selectarea 
scurtăturii duce la activarea programului sau fişierului respectiv. 

